

**Bonyhád Város Önkormányzata**

**ELŐTERJESZTÉS**

Bonyhád Város Képviselő – testületének 2016. január 28.

rendes/rendkívüli testületi ülésére

|  |  |
| --- | --- |
| Tárgy: | A polgármester foglalkoztatási jogviszonyával kapcsolatos munkáltatói döntések meghozatala |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 11. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített (Mötv. 47. § (2)) |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen/zárt ülésen kell/zárt ülésen lehet tárgyalni (Mötv. 46 § (1)) |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a helyi önkormányzati képviselők és polgármesterek 2014. évi választásának napjával, 2014. október 12-ével hatályon kívül helyezte a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvényt (a továbbiakban: Pttv.).

Az Országgyűlés a Pttv. egyes rendelkezéseit az Mötv.-ben, másokat a közszolgálati tisztviselőkről szóló 2011. évi CXCIX. törvény (a továbbiakban: Kttv.) 2014. december 12-én hatályba lépett, a polgármester, alpolgármester foglalkoztatási jogviszonyára vonatkozó különös rendelkezésekről szóló VII/A. fejezetében szabályozta újra. A Kttv. tartalmazza a polgármester és az alpolgármester vonatkozásában a szabadsággal, a végkielégítéssel, a fegyelmi és kártérítési felelősséggel, a jutalom megállapításával kapcsolatos szabályokat, a tisztség megszűnését követő munkakör átadásának eljárását, valamint a Kttv. azon további szakaszainak tételes felsorolását, amelyeket megfelelően alkalmazni kell.

A Kttv. 225/J. § értelmében a képviselő-testület a polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át.

A Kttv. 225/C. § alapján:

„(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

(5) A foglalkoztatási jogviszonyban álló alpolgármester szabadságára az [(1)](http://www.opten.hu/loadpage.php?dest=OISZ&twhich=175864#sid1425920)-[(4) bekezdésben](http://www.opten.hu/loadpage.php?dest=OISZ&twhich=175864#sid1427712) foglaltak vonatkoznak azzal az eltéréssel, hogy a szabadság ütemezését a polgármester hagyja jóvá, és a szabadságot a polgármester adja ki.”

Tájékoztatom a testületet, hogy 2015. évben a 22 nap szabadságot vettem ki, így 2016. évben 25+14+17=56 nap szabadsággal rendelkezem, melyet a határozat mellékletében meghatározottak szerint vennék igénybe. Ehhez kérem, hogy a határozatot elfogadni szíveskedjenek.

**Határozati javaslat:**

Bonyhád Város Önkormányzatának Képviselő-testülete

1. Filóné Ferencz Ibolya polgármester asszony 2016. évi szabadságának ütemezését jelen határozat mellékelte szerint jóváhagyja;
2. felkéri a polgármestert, hogy a szabadság igénybevételéről a képviselő-testületet az igénybevételt követő ülésén a polgármesteri beszámoló keretében tájékoztassa.

**Határidő:** 2016. december 31.

**Felelős:** jegyző

**Végrehajtást végzi:** Városfejlesztési és Jogi Osztály

**Határozat melléklete**: 1. melléklet Bonyhád Város Önkormányzata polgármesterének 2016. évi szabadságolási terve

Bonyhád, 2016. január 21.

Filóné Ferencz Ibolya

 polgármester

1. melléklet

Bonyhád Város Önkormányzata polgármesterének

2016. évi szabadságolási terve

|  |  |
| --- | --- |
| Január  | 21 1 nap |
| Február | 1-8 6 nap |
| Február | 15-26 10 nap |
| Március  | 9-13 5 nap |
| Június | 8-12 5 nap22-26 5 nap |
| Július | 13-17 5 nap27-31 5 nap |
| augusztus | 10-14 5 nap |
| október | 5-9 5 nap |
| december | 21-24 4 nap |
| **Összesen:** |  **56 nap** |